rejauldu/bengali-wikipedia huggingface dataset:
অক্টোবর ২০১৭-এ বিশ্বব্যাপী সংঘটিত ঘটনার সংক্ষিপ্ত-সার।   ২ অক্টোবর ২০১৭ (সোমবার)   বাংলাদেশের প্রখ্যাত বামপন্থী নেতা জসীম উদ্দিন মন্ডল মৃত্যুবরণ করেন।   ৫ অক্টোবর ২০১৭ (বৃহস্পতিবার)   জাপানী বংশোদ্ভূত ব্রিটিশ ঔপন্যাসিক কাজুও ইশিগুরো সাহিত্যে নোবেল পুরস্কার-২০১৭ লাভ করেন।   ৬ অক্টোবর ২০১৭ (শুক্রবার)   আন্তর্জাতিক সংস্থা ইন্টারন্যাশনাল ক্যাম্পেইন টু অ্যাবোলিশ নিউক্লিয়ার উইপন্স শান্তিতে নোবেল পুরস্কার-২০১৭ লাভ করে।   ২০ অক্টোবর ২০১৭ (শুক্রবার)   বাংলাদেশের সম্মানসূচক নাগরিক ও মুক্তিযোদ্ধা মারিনো রিগন মৃত্যুবরণ করেন।   ২৪ অক্টোবর ২০১৭ (মঙ্গলবার)    বাংলাদেশের সাবেক মন্ত্রী ও সাংসদ এম কে আনোয়ার মৃত্যুবরণ করেন।  ভারতের শাস্ত্রীয় সংগীতশিল্পী গিরিজা দেবী মৃত্যুবরণ করেন।   তথ্যসূত্র   বিষয়শ্রেণী:অক্টোবর বিষয়শ্রেণী:২০১৭
কোহেই হোরিকোশি (堀越 耕平, হোরিকোশি কোহেই, জন্ম: ২০ নভেম্বর, ১৯৮৬) একজন জাপানি মাঙ্গাকা। তিনি ওমাগাদোকি জু, ব্যারেজ, এবং মাই হিরো একাডেমিয়া মাঙ্গা সিরিজগুলো তৈরির জন্য বিশেষভাবে পরিচিত। এই সবকটি সিরিজ শুএইশার শোনেন মাঙ্গা ম্যাগাজিন সাপ্তাহিক শোনেন জাম্প-এ প্রকাশিত হয়েছে। তার সবচেয়ে বিখ্যাত কাজ মাই হিরো একাডেমিয়ার কপি ২০২৪ সালের এপ্রিল মাসের মধ্যে ১০০ মিলিয়নের বেশি বিক্রি হয়, যা এটিকে সর্বকালের অন্যতম সর্বাধিক বিক্রিত মাঙ্গা সিরিজে পরিণত করে। হোরিকোশি তোহো উচ্চ বিদ্যালয় এবং নাগোইয়া শিল্পকলা বিশ্ববিদ্যালয় থেকে স্নাতক সম্পন্ন করেছেন। তিনি আইচি অঞ্চলের অধিবাসী। তিনি মাঙ্গা সিরিজ সামার টাইম রেন্ডারিং, হিতোমি নো ক্যাটোব্লেপাস, এবং কাগিজিনের  স্রষ্টা ইয়াসুকি তানাকার প্রাক্তন সহকারী ছিলেন।  হোরিকোশি জানিয়েছেন যে শৈশবে তার প্রিয় মাঙ্গা সিরিজ ছিল ড্রাগন বল, ওয়ান পিস, এবং নারুতো। তিনি মাঙ্গা শিল্পী ইউকো ওসাদা (তোতো!: দ্য ওয়ান্ডারফুল অ্যাডভেঞ্চার) দ্বারাও প্রভাবিত হয়েছিলেন। হোরিকোশি আমেরিকান সুপারহিরো কমিক বই, বিশেষ করে মার্ভেল কমিকসেরও একজন বড় ভক্ত।  কর্মজীবন শিরোনামবছরম্যাগাজিনপ্রকাশকটীকা তেনকো (জাপানি: テンコ, প্রতিবর্ণী: তেনকো) ২০০৭ আকামারু জাম্প শুএইশা ওয়ান-শট মাই হিরো (জাপানি: 僕のヒーロー, প্রতিবর্ণী: বোকু নো হিরো) ২০০৮ আকামারু জাম্প শুএইশা ওয়ান-শট শিনকা র‍্যাপসোডি (জাপানি: 進化ラプソディ, প্রতিবর্ণী: শিনকা রাপুসোদি) ২০০৮ আকামারু জাম্প শুএইশা ওয়ান-শট ওমাগাদোকি জু (জাপানি: 逢魔ヶ刻動物園, প্রতিবর্ণী: ওমাগাদোকি দোবুৎসুয়েন) ২০১০–১১ সাপ্তাহিক শোনেন জাম্প শুএইশা মাঙ্গা ব্যারেজ (জাপানি: 戦星のバルジ, প্রতিবর্ণী: সেনসেই নো বারুজি) ২০১২ সাপ্তাহিক শোনেন জাম্প শুএইশা ভিজ মিডিয়া  মাঙ্গা মাই হিরো একাডেমিয়া (জাপানি: 僕のヒーローアカデミア, প্রতিবর্ণী: বোকু নো হিরো একাডেমিয়া) ২০১৪–২০২৪ সাপ্তাহিক শোনেন জাম্প শুএইশা ভিজ মিডিয়া  মাঙ্গা  পুরস্কার ও মনোনয়ন  বছর পুরস্কার বিভাগ কর্ম/মনোনীত ফলাফল ২০১৫ ১ম নেক্সট মাঙ্গা অ্যাওয়ার্ড প্রিন্ট মাঙ্গা মাই হিরো একাডেমিয়া বিজয়ী ৮ম মাঙ্গা তাইশো মাঙ্গা তাইশো ৮ম স্থান মান্দো কোবায়াশি মাঙ্গা পুরস্কার মাঙ্গা গ্রাঁ প্রি বিজয়ী ২০১৬ ৪০তম কোদানশা মাঙ্গা পুরস্কার সেরা শোনেন মাঙ্গা মনোনীত ২০১৭জাপান এক্সপো পুরস্কার দারুমা দ'র মাঙ্গা বিজয়ী সেরা শোনেনের জন্য দারুমা মনোনীত ৩য় সুগোই জাপান পুরস্কার সেরা মাঙ্গা বিজয়ী ৪৪তম আঙ্গুলেম আন্তর্জাতিক কমিকস উৎসব সেরা যুব কমিক মনোনীত ২৩তম বার্সেলোনার স্যালন ডেল মাঙ্গা সেরা শোনেন মাঙ্গা বিজয়ী ২০১৮ সিউল মিডিয়া কমিকস মাঙ্গা স্রষ্টা পুরস্কার কোহেই হোরিকোশি বিজয়ী জাপান এক্সপো পুরস্কার সেরা শোনেনের জন্য দারুমা মাই হিরো একাডেমিয়া বিজয়ী ৩০তম হার্ভি পুরস্কার সেরা মাঙ্গা মনোনীত ২৪তম বার্সেলোনার স্যালন ডেল মাঙ্গা সেরা শোনেন মাঙ্গা বিজয়ী ২০১৯ ৩১তম হার্ভি পুরস্কার সেরা মাঙ্গা বিজয়ী ২০২০ ৪৭তম আঙ্গুলেম আন্তর্জাতিক কমিকস উৎসব সেরা যুব কমিক মনোনীত  তথ্যসূত্র  বহিঃসংযোগ      বিষয়শ্রেণী:১৯৮৬-এ জন্ম বিষয়শ্রেণী:হার্ভি পুরস্কার বিজয়ী বিষয়শ্রেণী:আইচি প্রশাসনিক অঞ্চল থেকে আগত মাঙ্গাকা বিষয়শ্রেণী:জীবিত ব্যক্তি
থাম্ব|ওয়েস্টার্ন ডিজিটাল WD20EADS-00S2B0 দুটি টেরাবাইট হার্ড ডিস্ক ড্রাইভ টেরাবাইট হল ডিজিটাল তথ্য স্টোরেজের জন্য একাধিক একক বাইট। এটি স্টোরেজ ডিভাইসসমূহের ধারণক্ষমতার একক। আন্তর্জাতিক একক পদ্ধতিতে প্রেফিক্স টেরার অর্থ ১০১২, সুতরাং ১ টেরাবাইট হয় ১,০০,০০,০০,০০,০০,০০০ বাইট অথবা ১ লাখ কোটি অথবা ১০০০ গিগাবাইট। ১ টেরাবাইট বাইনারি প্রেফিক্সতে ০.৯০৯৫ টেবিবাইট, অথবা ৯৩১.৩২ গিগাবাইট। এককের প্রতীক হল TB বা TByte। কিন্তু Tb বলতে বুঝায় টেরাবিট।  ১ পেবিবাইট =১০২৪ টেরাবাইট , টেরা বাইট =১০২৪ গিগাবাইট, ১০৪৮৫৭৬ মেগাবাইট, ১০৭৩৭৪১৮২৪ কিলোবাইট, ১০৯৯৫১১৬২৭৭৭৬ বাইট। পেন ড্রাইভ, স্মার্ট কার্ড, মাল্টিমিডিয়া কার্ড (এমএমসি), মেমোরি স্টিক, কমপ্যাক্ট ফ্লাস কার্ড, পিকচার এক্সডি কার্ড বর্তমানে বহুল ব্যবহৃত এর ক্ষুদ্রতা ও ধারণক্ষমতার জন্য, এসডি কার্ড ইত্যাদি সব কার্ড-এর মানই মেগাবাইট দ্বারা হিসাব করা হয়। এছাড়া গ্রাফিক্স কার্ড, র‌্যাম, এগুলো তো আছেই।   তথ্যসূত্র   বিষয়শ্রেণী:তথ্য একক
আরবি ভাষায় "উম্মি" শব্দের আক্ষরিক অর্থ "মা" থেকে প্রাপ্ত। "উম্মি" শব্দটি দ্বারা এমন কাউকে নির্দেশ করা হয় যে আনুষ্ঠানিক শিক্ষা বা প্রশিক্ষণ গ্রহণ করেনি; যিনি তাঁর মাতৃগর্ভ থেকে জন্ম নেওয়া প্রাকৃতিক অবস্থাতেই রয়েছেন।   ধর্মীয় সাহিত্যে  ইসলাম ধর্মের নবী মুহাম্মাদ এর নিরক্ষর হওয়ার ব্যাপারটি উল্লেখ করতে ধর্মীয় সাহিত্যে "উম্মী" শব্দটি ব্যবহৃত হয়। এই প্রেক্ষাপটে, শব্দটির অর্থ নেতিবাচক দিক থেকে সরে এসে ইতিবাচক দিক ধারণ করে। সাধারণ মানুষের কাছে, শিক্ষা জ্ঞান অর্জনের মাধ্যম, চিন্তা-ভাবনার পরিধি প্রসারিত করার এবং নতুন তথ্য আহরণ করার হাতিয়ার। কিন্তু, যিনি সরাসরি আল্লাহর পক্ষ থেকে জ্ঞান ও অনুপ্রেরণা লাভ করেন, তার ক্ষেত্রে শিক্ষা জ্ঞানের বহিরাগত উৎস, জ্ঞানকে দূষিত করার কারণ হতে পারে। দিয়ানত ইসলামী বিশ্ববিদ্যালয়ের সংজ্ঞা অনুসারে, "উম্মী" বলতে বোঝায়: "যিনি লেখাপড়া করে জ্ঞান অর্জন করেননি, বরং আল্লাহর পক্ষ থেকে প্রাপ্ত জ্ঞান দ্বারা পরিপূর্ণ।" অর্থাৎ, "উম্মী" শব্দটি শুধুমাত্র নিরক্ষর হওয়া বোঝায় না, বরং আল্লাহর পক্ষ থেকে প্রাপ্ত বিশুদ্ধ জ্ঞানের অধিকারী হওয়ার ইঙ্গিত বহন করে।  কুরআন ও কিছু হাদিসে মুহাম্মাদ এর জন্য "উম্মী" শব্দ ব্যবহার করা হয়েছে। ঐতিহ্যগতভাবে, এই শব্দটি "নিরক্ষর" বা "যে ব্যক্তি পড়তে-লিখতে জানে না" এই অর্থে ব্যাখ্যা করা হয়। এই ব্যাখ্যার সমর্থনে আনকাবুত-৪৮, আ'রাফ-১৫৮ এবং জুমু'আ-২ সূরার আয়াতগুলো উল্লেখ করা হয়। এই আয়াতগুলোতে বলা হয়েছে যে, মুহাম্মাদ "উম্মী" ছিলেন। এছাড়াও, হাদিসে বর্ণিত হয়েছে যে, যখন জিবরাঈল প্রথম ওহী নিয়ে এসে "পড়ো" বলেছিলেন, তখন মুহাম্মাদ বলেছিলেন, "আমি পড়তে জানি না।"। মুহাম্মাদ যে সমাজে বেড়ে উঠেছিলেন সেখানে শিক্ষার হার ছিল খুব কম এবং শিক্ষা লাভের সুযোগ ছিল সীমিত। এই তথ্যগুলোও "উম্মী" শব্দের ঐতিহ্যবাহী ব্যাখ্যার পক্ষে যুক্তি হিসেবে ব্যবহার করা হয়।   সাহিত্যে   তুর্কি সাহিত্যে, বিশেষত ১৬শ শতকে দিবান সাহিত্যে সাকিফ গোত্র উল্লেখযোগ্যভাবে স্থান পেয়েছিল বা ব্যবহৃত হয়েছিল। বহু ‘উম্মী’ (অশিক্ষিত বা আনুষ্ঠানিক শিক্ষাবিহীন) কবির উল্লেখ পাওয়া যায়। রিয়াজি, এনভেরি, লতিফি কেবল কয়েকজন উদাহরণ হিসেবে উল্লেখযোগ্য।   তথ্যসূত্র   বিষয়শ্রেণী:আরবি ভাষার উপাধি
কার নিকোবর  হ'ল নিকোবর দ্বীপপুঞ্জের সর্বউত্তরের দ্বীপ। এটি ভারতীয় কেন্দ্রশাসিত অঞ্চল আন্দামন ও নিকোবর দ্বীপপুঞ্জের নিকোবর জেলার তিনটি স্থানীয় প্রশাসনিক বিভাগের মধ্যে একটি।   ইতিহাস  এই অঞ্চলের সমুদ্রপ্রেমীরা এই দ্বীপটিকে "নেকের উত্তরের ভূমি" হিসাবে উল্লেখ করেছেন, কার নাককাভার যা সম্ভবত বর্তমান নাম নিকোবারের প্রত্যক্ষ পূর্বসূরি। ২০০৪ সালে ভারত মহাসাগরের ভূমিকম্পের ফলে সৃষ্ট সুনামিতে দ্বীপটি মারাত্মকভাবে ক্ষতিগ্রস্ত হয়েছিল, যার ফলে অনেক লোক মারা যায় এবং অবকাঠামোগত ক্ষতিগ্রস্ত হয়।  ২০০৪ সালের সুনামির ক্ষয়ক্ষতি   কার নিকোবর ২০০৪ সালের ভারত মহাসাগরের ভূমিকম্পের কেন্দ্রস্থল থেকে ৫০ কিলোমিটার (৪০ মাইল) দূরে অবস্থিত এবং সুনামি দ্বীপে প্রচণ্ড শক্তিতে আঘাত করেছিল। প্রত্যক্ষদর্শীরা জানিয়েছেন যে, ঢেউগুলি ৩০ ফুট (৯ মিটার) পর্যন্ত উঁচু ছিল। ৩০শে ডিসেম্বর, ২০০৪ তারিখ পর্যন্ত, হতাহতের সংখ্যা অজানা থেকে যায়, তবে অনুমান করা হয় যে বহু মানুষের মৃত্যু ঘটেছিল। বেঁচে যাওয়া এক ব্যক্তি অ্যাসোসিয়েটেড প্রেসকে বলেছিলেন: "এখানে একটি ঝুপড়ি নেই, যা দাঁড়িয়ে আছে। সবকিছু শেষ হয়ে গেছে। বেশিরভাগ মানুষ উপকূল থেকে দূরে চলে গেছে এবং ভারত সরকার এখানে অস্থায়ী আশ্রয়ের মতো অনেক ত্রাণ কার্যক্রম করেছে, তাদের প্রতিটি প্রাথমিক প্রয়োজনকে ভর্তুকি দেয় ইত্যাদি।"  ভূগোল  ছোট্ট আন্দামান এবং নানকোওয়ারির মধ্যে কার নিকোবার অবস্থান করছে। দশ-ডিগ্রি চ্যানেলের দক্ষিণের অঞ্চলটি কার নিকোবার সদর দফতরের অন্তর্গত। উত্তর ভাগ এবং ছোট পাহাড়ি অঞ্চলগুলিতে কিছু চূড়া বাদে কার নিকোবরের অভ্যন্তর ভাগ উল্লেখযোগ্যভাবে সমতল। এটি একটি সিলভার সৈকত এবং কোরালাইন ডিলুভিয়াম সমতল ক্ষেত্রগুলির সাথে সীমাবদ্ধ। এটি একটি সমতল উর্বর দ্বীপ, যা নারকেল, খেজুরের গাছ দ্বারা ঢাকা এবং চারদিকে গর্জনকারী সমুদ্রের সাথে আকর্ষণীয় সৈকত যুক্ত।  মধ্য আন্দামান এবং দক্ষিণ আন্দামানের তুলনায় কার নিকোবর একটি ছোট দ্বীপ, যার আয়তন মাত্র ১২৬.৯ বর্গ কিমি (৪৯.০ বর্গ মাইল)।  কার নিকোবর দ্বীপের জলবায়ুটি গ্রীষ্মমণ্ডলীয়, কারণ এটি নীরক্ষরেখার থেকে মাত্র ৯ ডিগ্রি দূরে এবং এখানে বার্ষিক ৪০০ মিমি বৃষ্টিপাত হয়। বিগত দশ বছরের তথ্য দেখায় যে দ্বীপে গড় আর্দ্রতা ৭৯%, গড় সর্বোচ্চ তাপমাত্রা ৩০.২০ সেন্টিগ্রেড এবং গড় ন্যূনতম তাপমাত্রা ২৩.০০ সেন্টিগ্রেড।  কার নিকোবারের জমি ফসলের জন্য উপযোগী এবং এখান কার  প্রধান কৃষি পণ্য নারকেল এবং অ্যারকা বাদাম, যা এই অঞ্চলে জন্মে।  প্রশাসন  দ্বীপটি কার নিকোবর জেলার অন্তর্গত নিকোবর তালুকের কার নিকোবার শহর অবস্থিত। নিকোবর জেলা প্রশাসনের নেতৃত্বে জেলা প্রশাসক (নিকোবর) এবং  কার নিকোবর মহকুমার নেতৃত্বে রয়েছেন একজন সহকারী কমিশনার।  তথ্যসূত্র  বহিঃসংযোগ  বিষয়শ্রেণী:আন্দামান ও নিকোবর দ্বীপপুঞ্জের দ্বীপ বিষয়শ্রেণী:নিকোবর জেলা
সুম্বা ধনেশ  হল ধনেশ প্রজাতির একধরনের বড় আকারের পাখি যারা প্রধানত বিউসেরোটিডি পরিবারের অন্তর্ভুক্ত। এর বৈজ্ঞানিক নাম Rhyticeros everetti।  বর্ণনা এটি একটি মাঝারি আকারের, কালো রঙের ধনেশ, আপেক্ষিক ৭০ সেমি লম্বা। পুরুষেররা গাঢ় বাদামি রঙের হয় এবং মাথার ওপরে শিরস্ত্রাণ মতন একটা জিনিস থাকে যেটা লালচে হয়, এবং এদের ঘাড়ের রঙ হয় ফ্যাকাশে। মহিলাদের সমস্ত পালকই কালো হয়। উভয়েরই একটা বড় ফ্যাকাশে রঙের হলুদ ঠোঁট থাকে এবং বাদামি রঙের ছোপ ছোপ থাকে চোয়ালে।  বিতরণ ও বাসস্থান এটি প্রধানত ইন্দোনেশিয়া স্থানিক পাখি, সুম্বা ধনেশ প্রধানত চিরসবুজ অরণ্যে বসবাস করে সুম্বা দ্বীপপুঞ্জের যা প্রধানত লেসার সুন্ডা দ্বীপপুঞ্জ এর অন্তর্গত। ৯৫০ মিটার উচ্চতার ওপরে এদেরকে প্রধানত দেখতে পাওয়া যায়।  ব্যবহার সুম্বা ধনেশ প্রধানত একগামী প্রজাতি। এদের প্রধান খাদ্য হল ফল।   তথ্যসূত্র    BirdLife Species Factsheet   Red Data Book  বিষয়শ্রেণী:রাইটিসেরোস বিষয়শ্রেণী:ধনেশ বিষয়শ্রেণী:ইন্দোনেশিয়ার পাখি বিষয়শ্রেণী:১৮৯৮-এ বর্ণিত পাখি
পাঞ্চেত বাঁধ হল দামোদর ভ্যালি কর্পোরেশনের দ্বারা পাঞ্চেত পাহাড়ের পাদদেশে নির্মিত প্রথম পর্যায়ে চারটি বহুমুখী বাঁধের শেষ বাঁধ। এটি ভারতের ঝাড়খণ্ড রাজ্যের ধানবাদ জেলার পাঞ্চেতে দামোদর নদী জুড়ে নির্মিত হয়েছিল এবং ১৯৫৯ সালে বাঁধটি চালু করা হয়েছিল।  ডিভিসি সম্পর্কে বিবরণ থাম্ব|300px|দামোদর অববাহিকা ১৯৪৩ সালের বিপদজনক বন্যার ফলে, বাংলার গভর্নর দামোদর ফ্লাড কমিটি নিযুক্ত করেন, যাতে প্রতিকারমূলক পদক্ষেপগুলি সুপারিশ করা যায়। মার্কিন যুক্তরাষ্ট্রে টেনেসি ভ্যালি অথরিটির অনুরূপ একটি কর্তৃপক্ষ তৈরি করার পরামর্শ দেওয়া হয়। টিভি এয়ারের সিনিয়র ইঞ্জিনিয়ার ডব্লিউ.এল.ভোডুইন একটি প্রাথমিক রিপোর্ট প্রকাশ করেন যা বন্যা নিয়ন্ত্রণ, সেচ, বিদ্যুৎ উৎপাদন ও নৌচলাচল অর্জনের জন্য পরিকল্পনা প্রণয়ন করে। ফলস্বরূপ, ১৯৪৮ সালে দামোদর ভ্যালি কর্পোরেশন সম্পূর্ণরূপে নদী উপত্যকার  উন্নয়ন জন্য কাজ শুরে করে। ভোরডুয়িনে আটটি বাঁধ এবং একটি ব্যারাজ নির্মাণের পরিকল্পনা করা হয়েছিল, পরে তিলায়া, কোনার, মাইথন ও পাঞ্চেত নামে চারটি বাঁধ   এবং দুর্গাপুর ব্যারেজ নির্মাণের সিদ্ধান্ত গৃহীত হয়েছিল।   প্রথম বাঁধটি তিলাইয়াতে বরকার নদী জুড়ে নির্মিত হয়েছিল এবং ১৯৫৩ সালে উদ্বোধন করা হয়েছিল। দুই বছর পর ১৯৫৫ সালে কোনার নদীরতে দ্বিতীয় বাঁধ উদ্বোধন করা হয়। ১৯৫৭ সালে মাইথনে বরকার নদীতে তৃতীয় বাঁধ উদ্বোধন করা হয় এবং ১৯৫৯ সালে পাঞ্চেতে দামোদর নদে চতুর্থ বাঁধ উদ্বোধন করা হয়।   অবস্থান দমোদর নদ ঝাড়খণ্ডের ধানবাদ জেলা এবং পশ্চিমবঙ্গের পুরুলিয়া জেলার মধ্যবর্তী সীমানা গঠন করে,  বরাকর নদীর সঙ্গে মিলিত হওয়ার এবং পশ্চিমবঙ্গের মধ্য দিয়ে সম্পূর্ণভাবে প্রবাহিত হওয়ার আগে।  পাঞ্চেত বাঁধটি করাকর নদীর সাথে সামঞ্জস্যপূর্ণ রেখে, দামোদর নদে নদীটি যে স্থানে মিলিত হয় তার থেকে সামান্য উজানে নির্মিত হয়েছে।  পাঞ্চেত বাঁধ ও জলাধারের  উত্তরাঞ্চলীয় ধানবাদ জেলা এবং দক্ষিণ-পূর্ব অঞ্চলের পুরুলিয়া জেলা রয়েছে। পাঞ্চেত পাহাড়  পাঞ্চেত বাঁধ সীমানা জুড়ে বিস্তৃত রয়েছে।  পাঞ্চেত বাঁধটি গ্র্যান্ড ট্রাঙ্ক রোডের চিরকুন্ডা থেকে ৯ কিলোমিটার (৫.৬ মাইল) এবং ধানবাদ থেকে ৫৪ কিলোমিটার (৩৪ মাইল) দূরে অবস্থিত।  এটি আসানসোল থেকে ২০ কিলোমিটার (১২ মাইল) দূরে।  নিকটতম রেলওয়ে স্টেশন গ্র্যান্ড কর্ড লাইনের ১০ কিলোমিটার (৬.২ মাইল) দূরে কুমারধুদিতে অবস্থিত।   বাঁধের বিবরণ  মাছ চাষ পঞ্চেত জলাধারটি মোট দ্রবীভূত লবণের পরিবর্তে খুবই কম, যেমন ১২.৩৩ থেকে ১৯ μmhos এর আপেক্ষিক পরিবাহিত মানের দ্বারা প্রতিভাত হয়। দ্রবীভূত অক্সিজেনর পরিমান কম (০.৬৬ থেকে ২.৮ মিলিগ্রাম ১-১) এবং পিএইচ মান হল ৭.২৩ এবং ৭.৬৭ এর মধ্যে। জলাশয়টি শুধুমাত্র ১৯৫৮ সালে গঠন করা হয়েছিল। এই জলাধারে কাতলা, রুই, মৃগেল মাছ উৎপাদন করা হয়।   তথ্যসূত্র  বহিঃসংযোগ  বিষয়শ্রেণী:ভারতের বাঁধ বিষয়শ্রেণী:ধানবাদ জেলা বিষয়শ্রেণী:২০শ শতাব্দীতে ভারতের স্থাপত্য
সোন নদী বা শোণ নদ (অন্য উচ্চারণ সোনে); যমুনা নদী এর পরে গঙ্গার দক্ষিণ উপনদীগুলির 'দ্বিতীয় বৃহত্তম নদী'। প্রাথমিকভাবে এখানের বনভোজন স্থানগুলির কারণে কাব্যরা খুর্দ সোন নদীর তীরে একটি সুন্দর জায়গা।  গতিপথ thumb|right|220px|সোনমুদা, সোননদীর উৎস thumb|left|Babur crossing the Son River. সোন নদীর মধ্যপ্রদেশের অমরকণ্টকএর কাছ থেকে উৎপত্তি, নর্মদা নদী র উৎসের পূর্বদিকে এবং প্রবলভাবে পূর্ব দিকে অগ্রসর হওয়ার পূর্বে যেখানে দক্ষিণপশ্চিম-উত্তরপূর্ব বরাবর কাইমুর শ্রেণীর সম্মুখীন হয় সোন তার আগে মধ্যপ্রদেশ রাজ্যের উত্তর-উত্তর-পশ্চিম দিক দিয়ে প্রবাহিত হয।সোন নদী কাইমুর শ্রেণীর সমন্তরাল,  উত্তরপ্রদেশ, ঝাড়খণ্ড ও বিহার এর মধ্য দিয়ে পূর্ব-উত্তর-পূর্ব বরাবর প্রবাহিত পাটনার পশ্চিমে গঙ্গায় মিলিত হয়। ভৌগলিকভাবে সোনের নিম্ন উপত্যকা নর্মদা উপত্যকার বিস্তার এবং কাইমুর শ্রেণী বিন্ধ শ্রেনীর বিস্তার । ডেহরি অন সোন এবং সোনভদ্র সোন নদীর উপর প্রধান দুই শহর।  সোন নদী  ৭৮৪ কিলোমিটার (৪৮৭ মাইল) দীর্ঘ, ভারতের দীর্ঘতম নদী। [2] এর প্রধান উপনদী রিহানদ ও উত্তর কোয়েল। সোনের একটি খাড়া ঢাল (৩৫-৫৫ সেন্টিমিটার প্রতি) রয়েছে, তাতে অববাহিকায় বর্ষার জল জমা হয়। সোন, বিস্তৃত এবং অগভীর হওয়ায়, বছরের বাকি  সময়ে বাকী অংশে জল সংযোগ বিচ্ছিন্ন হয়ে থাকে। সোনের চ্যানেল অত্যন্ত বিস্তৃত (প্রায় ৫ কিলোমিটারের ডেহরির উপর) কিন্তু প্লাবনভূমি স্রোত হয়,  মাত্র ৩ থেকে ৫কিলোমিটার (২-৩ মি) প্রশস্ত। অতীতে, সোন অবশ্যই গতি পরিবর্তনের জন্য কুখ্যাত ছিল, কারণ এটি পূর্ব তীরের কাছাকাছি অনেক পুরাতন নদীটির দেখতে পাওয়া যায়। আধুনিক সময়ে এই প্রবণতাটি ডেরির আনিকাট দিয়ে আটকান হয়েছে এবং এখন ইন্দ্রপুরী ব্যারেজ দিয়ে।  সেতু ১৪৪০ মিটার রেল ও সড়ক ল্যাটিস-গার্ডার কংক্রিট এবং ইস্পাত আবদুল বারী সেতু (পূর্বে কিন্তু ব্যাপকভাবে কোলভার ব্রিজ নামে পরিচিত ছিল এবং তারও পূর্বে সোন সেতু) ১৮২৫ সালে আরার নিকটবর্তী অঞ্চলে সম্পন্ন হয়)। [5] ১৯০০ সালে ডেহরিতে নেহেরু সেতু নির্মাণের পূর্ব পর্যন্ত, এটি ভারতের সবচেয়ে দীর্ঘ সেতু ছিল।  It remained the longest bridge in India, until the Nehru Setu bridge at Dehri was opened in 1900. বাঁধ সোনের প্রথম বাঁধটি ১৮৭৩-৭৪ সালে ডেহরিতে নির্মিত হয়েছিল।  ইন্দ্রপুরী বাঁধটি ৮ কিলোমিটার (৫ মাইল) উপরে ১৯৬৮ সালে চালু হয়।   ২০০৮ সালে মধ্য প্রদেশের বানসাগর বাঁধ চালু হয়।  গ্যাল্যারি  আরো দেখুন ভারতের নদীর তালিকা  তথ্যসূত্র  বিষয়শ্রেণী:উত্তরপ্রদেশের নদী বিষয়শ্রেণী:বিহারের নদী বিষয়শ্রেণী:ঝাড়খণ্ডের নদী বিষয়শ্রেণী:গঙ্গার উপনদী
সিলদাভিয়া (, সিলদাভীয়: Zyldavi) দুঃসাহসী টিনটিন কমিক্সের একটি কল্পিত রাষ্ট্র। এটি প্রথম বিশ্বযুদ্ধত্তর ইউরোপের মিত্রপক্ষীয় দেশ। এটিকে বেলজিয়াম বা যুগোস্লাভিয়ার আদলে দেখানো হয়েছে। প্রতিবেশী বরডুরিয়া এর শত্রু দেশ।   নামকরণ  সিলদাভিয়া নামটি এসেছে "ট্রানসিলভানিয়া" ও "মলদাভিয়া" শব্দ দুটির "সিল" ও "দাভিয়া" অংশ যুক্ত করে, এই দুটি অঞ্চলই বলকানে অবস্থিত।   রাজধানী  সিলদাভিয়ার রাজধানীর নাম ক্লো (Klow)। এই শহর তুর্কি শাসকরা ৯০০ সালে প্রতিষ্ঠা করেন। ১১২৭ সাল থেকে এই শহর সিলদাভিয়ার রাজধানী। দেশটির মোট জনসংখ্যার এক-ষষ্ঠাংশ মানুষ ক্লো’তে বসবাস করে।   আরও দেখুন   টিনটিন  বরডুরিয়া  সান থিওডোর  বিষয়শ্রেণী:টিনটিন বিষয়শ্রেণী:টিনটিনের অবস্থান বিষয়শ্রেণী:কাল্পনিক ইউরোপীয় রাষ্ট্র
শামীমা আক্তার লিজা (জন্মঃ ১৯৮৯) হলেন একজন বাংলাদেশী দাবাড়ু ও মহিলা আন্তর্জাতিক মাস্টার। তিনি বাংলাদেশ মহিলা দাবা চ্যাম্পিয়নশিপে ২০০৫, ২০১০, ও ২০১৪ সালে চ্যাম্পিয়ন হন। এছাড়া তিনি প্রথম বাংলাদেশী মহিলা দাবাড়ু হিসেবে বিশ্ব মহিলা দাবা চ্যাম্পিয়নশিপে অংশগ্রহণ করেন।  কর্মজীবন লিজা ২০০৫ ও ২০১০ সালে বাংলাদেশ মহিলা দাবা চ্যাম্পিয়নশিপে বিজয়ী হন। ২০১২ সালে তিনি বেগম লায়লা আলম ষষ্ঠ আন্তর্জাতিক রেটিং মহিলা দাবা প্রতিযোগিতায় চ্যাম্পিয়ন হন। শেষ রাউন্ডের খেলায় লিজা, ফিদে মাস্টার জাকিয়া সুলতানা এবং আন্তর্জাতিক মহিলা মাস্টার রানী হামিদ তিন জনেই ছয় পয়েন্ট পাওয়ার পর টাইব্রেকিং পদ্ধতির বুশলজ স্কোরে লিজা চ্যাম্পিয়ন ঘোষিত হন। তিনি ২০১৪ সালে বাংলাদেশ মহিলা দাবা চ্যাম্পিয়নশিপে বিজয়ী হন এবং বিশ্ব মহিলা দাবা চ্যাম্পিয়নশিপে কোয়ালিফাই করেন। একই বছর তিনি ফ্রান্সের কানে অনুষ্ঠিত ২৮তম কান শীতকালীন দাবা উৎসবে ৬৬তম হন।  ২০১৫ সালে লিজা বিশ্ব মহিলা দাবা চ্যাম্পিয়নশিপে প্রথম বাংলাদেশী মহিলা দাবাড়ু হিসেবে অংশগ্রহণ করেন। কিন্তু প্রথম রাউন্ডেই লিথুয়ানিয়ার গ্র্যান্ড মাস্টার ভিক্তোরিয়া মিলিয়েতের কাছে হেরে প্রতিযোগিতা থেকে বাদ পড়েন। ২০১৭ সালের ফেব্রুয়ারি মাসে লিজা ইরানের তেহরানে অনুষ্ঠিত বিশ্ব মহিলা দাবা চ্যাম্পিয়নশিপে অংশগ্রহণ করেন। সেখানে তিনি ভারতের গ্র্যান্ড মাস্টার হারিকা দ্রোনাভালির বিপক্ষে প্রথম রাউন্ডে দুটি খেলায় ড্র করার পর প্লে-অফ ম্যাচে ০.৫-১.৫ পয়েন্টে হেরে যান। ফলে তিনি দ্বিতীয় রাউন্ডে উত্তীর্ণ হতে পারেন নি। একই বছর মে মাসে চীনের চেংডুতে অনুষ্ঠিত এশিয়ান কন্টিনেন্টাল দাবা চ্যাম্পিয়নশিপে স্বদেশি মহিলা ফিদে মাস্টার নাজরানা খান ইভাকে হারান।  ব্যক্তিগত জীবন লিজা খোন্দকার মোহাম্মদ আলীর সাথে বিবাহ বন্ধনে আবদ্ধ হন। মোহাম্মদ আলী লিসবনে থাকেন।  তথ্যসূত্র  বহিঃসংযোগ      বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী দাবাড়ু বিষয়শ্রেণী:দাবা নারী আন্তর্জাতিক মাস্টার বিষয়শ্রেণী:২০০৬ এশিয়ান গেমসের দাবাড়ু বিষয়শ্রেণী:২০১০ এশিয়ান গেমসের দাবাড়ু বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:বাংলাদেশী নারী দাবাড়ু
এস এম সালাহউদ্দিন ইসলাম বাংলাদেশ সেনাবাহিনীর একজন অবসরপ্রাপ্ত মেজর জেনারেল যিনি সর্বশেষ বাংলাদেশের রাষ্ট্রপতির সামরিক সচিব হিসেবে দায়িত্ব পালন করেন। এর আগে তিনি বাংলাদেশ রপ্তানি প্রক্রিয়াকরণ অঞ্চল কর্তৃপক্ষের নির্বাহী চেয়ারম্যান ছিলেন।   কর্মজীবন  এস এম সালাহউদ্দিন ইসলাম ১৯৮৭ সালে ১৭ তম বিএমএ দীর্ঘমেয়াদী কোর্সে পদাতিক বাহিনীতে কমিশন লাভ করেন এবং ইস্ট বেঙ্গল রেজিমেন্টের ২১তম ব্যাটালিয়নে যোগদান করেন। ২০১৬ সালে ন্যাশনাল ডিফেন্স কোর্স সম্পন্ন করেন। তিনি তার কর্মজীবনে ছয়টি ভিন্ন পদাতিক ব্যাটালিয়নের বিভিন্ন পদে দায়িত্ব পালন করেন। তিনি ৩৮ এবং ১৫ ইস্ট বেঙ্গল পদাতিক ব্যাটালিয়নের একটি ইউনিটের নেতৃত্ব দেন। তিনি র‌্যাপিড অ্যাকশন ব্যাটালিয়ন, প্রেসিডেন্ট গার্ড রেজিমেন্ট এবং স্পেশাল সিকিউরিটি ফোর্সের ইউনিটও কমান্ড করেছিলেন। তিনি কঙ্গোতে (ডিআরসি) জাতিসংঘ শান্তিরক্ষা কার্যক্রমে নিযুক্ত ছিলেন। ১০ মার্চ ২০১৯ সালে তিনি বাংলাদেশ রপ্তানি প্রক্রিয়াকরণ অঞ্চল কর্তৃপক্ষের চেয়ারম্যান নিযুক্ত হন। তিনি প্যান প্যাসিফিক সোনারগাঁও হোটেল ইন্টারন্যাশনাল লিমিটেডের একজন পরিচালক। তিনি যশোর ক্যান্টনমেন্টে ১০৫ পদাতিক ব্রিগেডের নেতৃত্বে ছিলেন। এর আগে তিনি বাংলাদেশ ইনফ্যান্ট্রি রেজিমেন্ট সেন্টার-এর ডেপুটি কমান্ড্যান্ট এবং ৮৮ পদাতিক ব্রিগেডের ব্রিগেড কমান্ডার হিসেবে দায়িত্ব পালন করেন। তিনি ২০২৪ সালের মে মাসে অবসরে যান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশ সেনাবাহিনীর জেনারেল
ইসলাম ধর্মে পাঁচটি প্রধান স্তম্ভ রয়েছে যা ইসলামি অনুশীলনের প্রাথমিক ব্যবস্থা। এগুলো হলো ঈমান, নামাজ, রোজা, যাকাত ও হজ্জ। তথাপি জিহাদকেও () কখনো কখনো ইসলামের ষষ্ঠস্তম্ভ হিসাবে ব্যখ্যায়িত করা হয়, যার অর্থ সংগ্রাম বা প্রচেষ্টা। ইসলামি পরিভাষায়, জীবন, সম্পদ, জ্ঞান, আমল, লেখনী, বক্তৃতার মাধ্যমে সত্য ও ন্যায় প্রতিষ্ঠায় ইসলামকে সমুন্নত করাই হলো জিহাদ। ইসলাম ধর্মে, জিহাদ হতে পারে ইসলামের মৌলিক নীতি প্রত্যাখ্যানকারীর বিরুদ্ধে ব্যক্তির অভ্যন্তরীণ সংগ্রাম, একটি সুন্দর মুসলিম সমাজ তৈরির প্রচেষ্টা অথবা কাফিরদের অন্যায় ও ইসলাম বিদ্বেষী মতবাদের বিরুদ্ধে যুদ্ধ। সুতরাং জিহাদ হলো ইসলাম রক্ষার লড়াই (পবিত্র যুদ্ধ) যা অবশ্যই অনুশীলন করা উচিৎ। ইসলামের খারিজি মতবাদ অনুশীলনকারীরা জিহাদকে ইসলামের ষষ্ঠস্তম্ভ হিসাবে ঘোষণা করে এবং এই বিষয়ে তাদেরকেই এই বিষয়ে প্রধান অনুশীলনকারী হিসাবে আখ্যা দেওয়া হয়।  ইসলামের দ্বিতীয় প্রধান দল শিয়াদের ইসনা আশারিয়া মতবাদে জিহাদ ইসলামের প্রধান দশটি আনুষঙ্গিক বিষয়সমুহের একটি।  ২০১৫ সালের সন্ত্রাসী হামলার শিকার হওয়ার পর বিতর্কিত ফরাসি ম্যাগাজিন শার্লি এবদো সুইস ইসলামি পণ্ডিত তারিক রামাদানের ছবিযুক্ত কভারপেজ প্রকাশ করে, যেখানে শিরোনামে তাকে ইসলামের ষষ্ঠস্তম্ভ হিসাবে "জিহাদ"কে ঘোষণা করছেন, এমনটা দেখানো হয়। প্রকৃতপক্ষে জিহাদ ইসলামের একটা মৌলিক অনুশীলন, এই বিষয়ের অজুহাত দেখিয়ে ষষ্ঠস্তম্ভ হিসাবে জিহাদের নাম উল্লেখ করা হয়।   তথ্যসূত্র   বিষয়শ্রেণী:ইসলামের পঞ্চস্তম্ভ
সৈয়দ মুশতাক আলী (; ; জন্ম: ১৭ ডিসেম্বর, ১৯১৪ – মৃত্যু: ১৮ জুন, ২০০৫) একজন ভারতীয় ক্রিকেটার ছিলেন, একজন ডানহাতি উদ্বোধনী ব্যাটসম্যান, যিনি ১৯৩৬ সালে ওল্ড ট্র্যাফোর্ডে ইংল্যান্ডের বিরুদ্ধে ১১২ রান করেছিলেন এবং একজন ভারতীয় খেলোয়াড় হিসাবে বিদেশের মাটিতে টেস্ট সেঞ্চুরি করার গৌরব অর্জন করেছিলেন। Telegraph, 25  একটি উইজডেন বিশেষ পুরস্কার বিজয়ী, তিনি ১৯৩৬ সালের সফরে চারটি প্রথম শ্রেণীর শতরান করেন। তিনি ছিলেন একজন উদ্বোধনী ব্যাটসম্যান অথবা মিডল অর্ডার ডানহাতি ব্যাটসম্যান এবং স্লো লেফ্ট আর্ম অর্থোডক্স বোলার।  তিনি ১৯৬৪ সালে পদ্মশ্রী পদক লাভ করেন এবং খেলায় তার অবদানের জন্য মেরিলেবোন ক্রিকেট ক্লাব এর একজন আজীবন সদস্য নির্বাচিত হন। ৯০ বছর বয়সে ঘুমের মধ্যে তার দেহাবসান ঘটে। তিনি দুই পুত্র ও দুই মেয়ে রেখে গেছেন। ভারতীয় ঘরোয়া টি২০ সিরিজের নাম তার নামে নামকরণ করা হয়।  তিনি ভারতীয় ক্রিকেটে একজন জনপ্রিয় মানবমূর্তি ছিলেন।   তথ্যসূত্র    বহিঃসংযোগ   Obituary from Rediff.com  বিষয়শ্রেণী:ভারতীয় ক্রিকেটার বিষয়শ্রেণী:১৯১৪-এ জন্ম বিষয়শ্রেণী:২০০৫-এ মৃত্যু বিষয়শ্রেণী:ভারতের টেস্ট ক্রিকেটার বিষয়শ্রেণী:মধ্য ভারতের ক্রিকেটার বিষয়শ্রেণী:রাজস্থানের ক্রিকেটার বিষয়শ্রেণী:মহারাষ্ট্রের ক্রিকেটার বিষয়শ্রেণী:হোলকারের ক্রিকেটার বিষয়শ্রেণী:উত্তরপ্রদেশের ক্রিকেটার বিষয়শ্রেণী:মধ্যাঞ্চলের ক্রিকেটার বিষয়শ্রেণী:পূর্বাঞ্চলের ক্রিকেটার বিষয়শ্রেণী:মধ্যপ্রদেশের ক্রিকেটার বিষয়শ্রেণী:গুজরাতের ক্রিকেটার বিষয়শ্রেণী:মুসলিমের ক্রিকেটার বিষয়শ্রেণী:ভারতীয় মুসলিম বিষয়শ্রেণী:ক্রীড়ায় পদ্মশ্রী প্রাপক বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইন্দোর থেকে আগত ক্রিকেটার
কোপা দে লা লিগা () ১৯৮২ সালে প্রতিষ্ঠিত একটি স্পেনীয় ফুটবল প্রতিযোগিতা।  চ্যাম্পিয়নের তালিকা  মৌসুম বিজয়ী রানার-আপ প্রথম লেগের স্কোর দ্বিতীয় লেগের স্কোর ফলাফল (সামগ্রিক) ১৯৮৩ বার্সেলোনা রিয়াল মাদ্রিদ ২–২ ২–১ ৪–৩ ১৯৮৪ ভায়াদোলিদ আতলেতিকো মাদ্রিদ ০–০ ৩–০ ৩–০ ১৯৮৫ রিয়াল মাদ্রিদ আতলেতিকো মাদ্রিদ ২–৩ ২–০ ৪–৩ ১৯৮৬ বার্সেলোনা রিয়াল বেতিস ০–১ ২–০ ২–১  বহিঃসংযোগ স্পেন – লিগ কাপ ফাইনালের তালিকা    বিষয়শ্রেণী:জাতীয় ফুটবল লিগ কাপ বিষয়শ্রেণী:স্পেনের বিলুপ্ত ফুটবল কাপ প্রতিযোগিতা বিষয়শ্রেণী:১৯৮২–৮৩-এ স্পেনীয় ফুটবল কাপ বিষয়শ্রেণী:১৯৮৩–৮৪-এ স্পেনীয় ফুটবল কাপ বিষয়শ্রেণী:১৯৮৪–৮৫-এ স্পেনীয় ফুটবল কাপ বিষয়শ্রেণী:১৯৮৫–৮৬-এ স্পেনীয় ফুটবল কাপ বিষয়শ্রেণী:১৯৮৩-এ পুনঃপ্রতিষ্ঠিত ক্রীড়া প্রতিযোগিতা বিষয়শ্রেণী:১৯৮৬-এ বিলুপ্ত ক্রীড়া প্রতিযোগিতা বিষয়শ্রেণী:১৯৮৩-এ স্পেনে প্রতিষ্ঠিত বিষয়শ্রেণী:১৯৮৬-এ স্পেনে বিলুপ্ত
সাইফুল ইসলাম হিরু বাংলাদেশের কুমিল্লা জেলার রাজনীতিবিদ, মুক্তিযুদ্ধা ও কুমিল্লা-১০ আসনের সাবেক সংসদ সদস্য।   প্রাথমিক জীবন  সাইফুল ইসলাম কুমিল্লা জেলায় জন্মগ্রহণ করেন।   রাজনৈতিক জীবন  সাইফুল ইসলাম হিরু লাকসাম উপজেলা বিএনপির সভাপতি ছিলেন। মুক্তিযুদ্ধে তিনি সক্রিয় ভাবে অংশগ্রহণ করেন। তিনি ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে কুমিল্লা-১০ আসন থেকে সংসদ সদস্য নির্বাচিত হয়ে ছিলেন।   গুম  ২৭ নভেম্বর ২০১৩ সালে সাইফুল ইসলাম হিরু এবং বিএনপির সহকর্মী হুমায়ুন কবির পারভেজ কুমিল্লার লাকসাম থেকে নিখোঁজ হন। তাদের স্বজনদের দায়ের করা মামলায় র‌্যাপিড অ্যাকশন ব্যাটালিয়ন-১১-এর কমান্ডিং অফিসার তারেক সাঈদকে দায়ী উল্লেখ করা হয়। নারায়ণগঞ্জ সাত খুন মামলায় তারেক গ্রেপ্তার করা হয়েছে এবং বাংলাদেশের আদালত তার মৃত্যুদণ্ড দেন।   তথ্যসূত্র   বিষয়শ্রেণী:কুমিল্লা জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:চতুর্থ জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:বাংলাদেশে গুম
স্কটিশ ওয়েলফেয়ার ফুটবল অ্যাসোসিয়েশন (; এছাড়াও সংক্ষেপে এসডাব্লিউএফএ নামে পরিচিত) হচ্ছে স্কটল্যান্ডের ফুটবলের নিয়ন্ত্রক সংস্থা। এই সংস্থাটি ১৯১৮ সালে প্রতিষ্ঠিত হয়েছে। এটি প্রথম বিশ্বযুদ্ধ শেষে কারখানার শ্রমিকদের মনোবল বাড়াতে গঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর স্কটল্যান্ডের হ্যাম্পডেন পার্কে অবস্থিত।  এই সংস্থাটি আঞ্চলিক কাপের মতো প্রতিযোগিতার সকল কার্যক্রম পরিচালনা করে। বর্তমানে স্কটিশ ওয়েলফেয়ার ফুটবল অ্যাসোসিয়েশনের সভাপতির দায়িত্ব পালন করছেন স্টিভেন এইটকেন।  তথ্যসূত্র  বহিঃসংযোগ     বিষয়শ্রেণী:স্কটিশ ওয়েলফেয়ার ফুটবল অ্যাসোসিয়েশন বিষয়শ্রেণী:১৯১৮-এ স্কটল্যান্ডে প্রতিষ্ঠিত বিষয়শ্রেণী:১৯১৮-এ প্রতিষ্ঠিত ক্রীড়া সংস্থা বিষয়শ্রেণী:স্কটল্যান্ডের ক্রীড়া নিয়ন্ত্রণ সংস্থা বিষয়শ্রেণী:স্কটল্যান্ডের ফুটবল পরিচালনা পরিষদ